open-index/open-wikipedia-markdown huggingface dataset:
Kostolecká tiesňava

**Kostolecká tiesňava** je prírodná rezervácia v správe štátnej ochrany prírody Strážovské vrchy.

Nachádza sa v katastrálnom území obcí Kostolec a Záskalie v okrese Považská Bystrica v Trenčianskom kraji. Za prírodnú rezerváciu ju vyhlásili v roku 1970 na ploche , s ochranným pásmom . Je súčasťou Chránenej krajinnej oblasti Strážovské vrchy. Na území rezervácie platí 4. a 5. stupeň ochrany.

Predmetom ochrany je: *Tiesňava, ktorá sa geomorfologicky výrazne odlišuje od ostatných častí pohoria. Svojou atraktívnosťou umocňuje estetické a prírodné hodnoty oblasti Manínov. Má tiež význam pre vedecký výskum osobitnou formou zvetrávania skalných stien a formovania bralného reliéfu.*

Tiesňava leží v pohorí Súľovské vrchy nad severným okrajom Strážovských vrchov. Je výborným učebnicovým príkladom vodnej erózie a geomorfológie vôbec. Epigenetickým zarezávaním sa Manínskeho potoka do vápencového bradla vznikla prelomová úžina lemovaná skalnými stenami. Pod nimi sa vytvorila veľká plocha trojuholníkového tvaru vyplnená suťovými kužeľmi na vrchole s veľkým skalným previsom, ktorého steny sú tvorené prevrásnenými vápencami. Tiesňava sa prerezáva naprieč antiklinálou, jej najvyšší bod je zhruba nad stredom tiesňavy, jej svahy tvoria obe ústia tiesňavy – horné aj dolné. Bralo tvoriace ľavú stranu tiesňavy sa nazýva Kavčia skala, podľa výskytu kavky tmavej (Corvus monedula). Vrchol pravého svahu tiesňavy má názov Drieňovka, dutina zvetraného jadra antiklinály je nazývaná aj Strecha Slovenska. Nadol po toku Manínskeho potoka sa o niečo ďalej nachádza Manínska tiesňava. Za tiesňavou sa na svahu nad obcou Kostolec nachádza výrazný geomorfologický útvar – vápencové bralo Bosmany.

## Referencie

## Iné projekty

## Externé odkazy
* Poloha na turistickej mape

Kategória:Súľovské vrchy
Kategória:Prírodné rezervácie v Trenčianskom kraji
Kategória:Chránené územia v okrese Považská Bystrica
Kategória:Tiesňavy na Slovensku
Kategória:Kostolec (okres Považská Bystrica)
Kategória:Záskalie (okres Považská Bystrica)
Kategória:Chránená krajinná oblasť Strážovské vrchy
Epigenéza (geológia)

**Epigenéza** (z gréčtiny) je v geomorfológii a geológii proces, pri ktorom sa rieka po prerezaní menej odolných hornín v pôvodnom smere toku zarezáva i do odolnejších hornín a vytvára prielomový úsek doliny. Extrémnym príkladom je údolie rieky Brahmaputra v Indii, tečúcej z Tibetskej planiny do Indického oceánu už pred vznikom Himalájí (asi 60 miliónov rokov). Keďže horstvo sa dvíhalo pomaly, rieka si postupným zarezávaním zachovala pôvodný smer. Tomuto druhu epigenézy sa hovorí antecedencia. Na Slovensku máme príklady prielomu Váhu pri Strečne (Domašínsky meander), alebo prielom Dunaja v Devínskej bráne.

Kategória:Geologické procesy
Manínska tiesňava

**Manínska tiesňava** je národná prírodná rezervácia  v správe štátnej ochrany prírody Strážovské vrchy.

Nachádza sa neďaleko Považskej Teplej, ktorá je dnes súčasťou mesta Považská Bystrica. Bola vyhlásená v roku 1967 s rozlohou  a ochranným pásmom  v geomorfologickej jednotke Súľovské vrchy. Je súčasťou Chránenej krajinnej oblasti Strážovské vrchy. Na území rezervácie platí 4. a 5. stupeň ochrany.

Predmetom ochrany je: *Úzky vápencový epigenetický kaňon medzi Veľkým a Malým Manínom s množstvom morfologických foriem a vzácnou vápnomilnou flórou i bohatou faunou. Rezervácia je využitá ako vedecko-výskumný a turisticko-rekreačný objekt.*

Epigenetický prielom bol vytvorený zarezaním sa Manínskeho potoka a rozdelil Manínske bradlo na dve časti - Veľký a Malý Manín. 
Vlhká mikroklíma vysokých skalných stien a bralných útvarov umožňuje výskyt horských druhov a rastlín a živočíchov v malej nadmorskej výške. Na výslnných polohách skalných stien sa nachádzajú teplomilné vápnomilné druhy. V mieste sú horolezecké cvičné terény. Smerom nahor proti prúdu Manínskeho potoka sa o niečo ďalej nachádza Kostolecká tiesňava.

## Turizmus

#### Náučný chodník Manínska tiesňava
V roku 1988 bol na priblíženie prírodných krás a zaujímavostí Národnej prírodnej rezervácie Manínska tiesňava s okolím vybudovaný náučný chodník. Jeho trasa vychádza z Považskej Teplej (miestna časť Považskej Bystrice), prechádza obcou Záskalie, PR Kostolecká tiesňava k PR Bosmany, prekračuje hrebeň Veľkého Manína (891 m.n.m.) a zostupuje serpentínami po jeho svahu okolo minerálnych železitých prameňov k východnému bodu. Dvanásť zastávok s informačnými tabuľami podáva geologickú, floristickú a zoologickú charakteristiku tejto vysoko atraktívnej oblasti. Prechod celého okruhu trvá cca 3-4 hodiny.

#### Jilemnického jarná 25-ka
V bývalej škole, v údolí pod obcou Kostolec, učil v rokoch 1932 – 1936 spisovateľ Peter Jilemnický. Na pamiatku pobytu P. Jilemnického v Kostolci poriadajú turisti z Považskej Teplej každoročne v apríli turistický pochod „Jilemnického jarná 25-ka“. Tento pochod je zapísaný aj v medzinárodnom turistickom kalendári IVV.  Jilemnického jarná 25-ka patrí medzi najobľúbenejšie a najväčšie turistické podujatia na Slovensku. Už tradične ponúka tri pešie trasy (dĺžky cca 10, 15 a 25 km) a cyklo trasu (cca 60 km). V roku 2018 sa konal jej 42. ročník, vtedy padol účastnícky rekord – 4 537 registrovaných účastníkov.

## Referencie

## Iné projekty

## Externé odkazy
* Poloha na turistickej mape
* Fotogaléria z Manínskej tiesňavy 
* Recenzia z Manínskej tiesňavy
* Chránené územia, Štátna ochrana prírody Slovenskej republiky

Kategória:Národné prírodné rezervácie v Trenčianskom kraji
Kategória:Chránené územia v okrese Považská Bystrica
Kategória:Súľovské vrchy
Kategória:Bradlové pásmo
Kategória:Paleontologické lokality na Slovensku
Kategória:Tiesňavy na Slovensku
Kategória:Považská Teplá
Kategória:Považská Bystrica
Kategória:Chránená krajinná oblasť Strážovské vrchy
Beckovské hradné bralo

**Beckovské hradné bralo** je bralo, ktoré je od roku 1963 vyhlásené za prírodnú pamiatku Slovenska. Vzniklo z pôvodnej druhohornej vápencovej kryhy, ktorá je troskou Chočského príkrovu, za pôsobenia erozívnej sily rieky Váh. 50 metrov vysoké bralo slúži na cvičné lezenie. Na vrchole sa nachádzajú pozostatky stredovekého hradu Beckov.

## Poloha
Nachádza sa v katastrálnom území obce Beckov v okrese Nové Mesto nad Váhom v Trenčianskom kraji. Výmera ochranného pásma so 4. stupňom ochrany je  a  má chránené územie 3. stupňa ochrany.

## Geológia
Beckovské hradné bralo je troskou hronika (chočského príkrovu). V jej podloží sa však nachádzajú horniny fatrika (krížňanský príkrov), presnejšie jeho beckovskej jednotky (ekvivalent vysockej jednotky). Oblasť hronika beckovského hradného brala tvorila prechodný celok medzi panvou Dobrej Vody a mojtínsko-harmaneckou karbonátovou plošinou. Podľa súčasných predstáv je tento sled ekvivalentný veterlínskej jednotke.

Vrstevný sled hronika na mieste hradnej skaly tvoria od spodu steinalmské vápence a nad nimi zámostské súvrstvie, reiflingské vápence a partnachské vrstvy. Nad nimi sa nachádzajú ramingské vápence bebravskej jednotky.

## Referencie

## Iné projekty

Kategória:Beckov (obec)
Kategória:Považský Inovec
Kategória:Prírodné pamiatky v Trenčianskom kraji
Kategória:Hradné vrchy na Slovensku
Kategória:Chránené územia v okrese Nové Mesto nad Váhom
Kategória:Geologické lokality na Slovensku
Brezy v Mlynskej doline

**Brezy v Mlynskej doline** sú dve brezy previsnuté, ktoré sa nachádzajú v Mlynskej doline v Bratislave. Sú chránené podľa *Všeobecne záväznej vyhlášky KÚ v Bratislave, 1/1996* pre vysokú biologickú a estetickú hodnotu a ich zriedkavý výskyt.

## Základné údaje

## Externé odkazy
* Databáza Štátnej ochrany prírody

Kategória:Chránené stromy na Slovensku
Kategória:Príroda v Bratislave
Kategória:Chránené stromy v Bratislavskom kraji
Barca

**Barca** môže byť:
* obec v okrese Rimavská Sobota, pozri Barca (okres Rimavská Sobota)
* mestská časť Košíc, súčasť okresu Košice IV, pozri Košice – mestská časť Barca
Okres Znojmo

**Okres Znojmo** je okres v Juhomoravskom kraji v Česku. Jeho sídlom je mesto Znojmo. Rozloha okresu je , k 31. decembru 2010 mal 113 720 obyvateľov a hustotu zaľudnenia 71,24 ob./km². V okrese Znojmo sa nachádza 144 obcí, z toho 5 miest.

## Referencie

## Iné projekty


Znojmo
Vírus tabakovej mozaiky

náhľad|Negatívna kontrastná elektrónová mikroskopia častice TMV zafarbenej uranylacetátom. Biely stĺpec vľavo dolu predstavuje 100&nbsp;nm.
**Vírus tabakovej mozaiky** (angl. *Tobacco Mosaic Virus* – **TMV**) patrí medzi RNA vírusy, konkrétne fytovírusy, ktoré nemôžu infikovať človeka. Bol prvým objaveným vírusom a prvým izolovaným vírusom. Objavil ho v roku 1892 Dmitrij Iosifovič Ivanovskij a izoloval ho Wendell Stanley v roku 1935. Napáda rastliny, najmä tabak, a spôsobuje charakteristické odfarbené škvrny na listoch, z čoho pochádza aj jeho názov. Spôsobuje závažné škody na pestovaných kultúrach. Infikuje minimálne 125 druhov rastlín, vrátane tabaku, paradajky, papriky, uhorky a rôzne okrasné kvety.

## Štruktúra
vľavo|bezrámu
Vírus tabakovej mozaiky je tyčinkovitého tvaru, pričom dĺžka viriónu je asi 300&nbsp;nm, hrúbka (priemer) 18&nbsp;nm a hmotnosť dosahuje okolo 40 MDa. Virion je zložený z 2130 identických podjednotiek kapsidových proteínov, ktoré sa usporiadavajú do pravotočivej závitnice, čím vytvárajú dutú rúrku, ktorej priemer vnútornej dutiny dosahuje 4&nbsp;nm. Podjednotky kapsidových proteínov sa usporiadavajú do pravotočivej závitnice za fyziologický podmienok len za prítomnosti RNA.

Kapsidový proteín vírusu tabakovej mozaiky je tvorený z 158 aminokyselín a dosahuje hmotnosť 17,5 kDa.

Vo vnútornej dutine viriónu sa nachádza koaxinálne navinutá jednoreťazcová RNA, ktorá tvorí genóm vírusu tabakovej mozaiky. Genóm je tvorený z 6400 nukleotidov, hmotnosť dosahuje 2 MDa. Ide o jednopreťazcovú RNA s pozitívnou polaritou (+ssRNA), ktorá je však najskôr prepísaná do komplementárnej jednoreťazcovej RNA s negatívnou polaritou (–ssRNA), ktorá následne slúži ako templát na syntézu mRNA, z ktorej sa translatujú proteíny:

+ssRNA → –ssRNA → mRNA → proteín

## Referencie


## Pozri aj

* Dmitrij Iosifovič Ivanovskij
* Fytovírus
* RNA vírus

Kategória:Choroby rastlín
Kategória:Fytovírusy
Kategória:RNA vírusy
Korintská vojna

**Korintská vojna** bola vojna v rokoch 395 pred Kr. až 371 pred Kr., v ktorej bojovali Argos, Atény, Téby a Korint proti Sparte.

Dôvodom bolo sklamanie Téb a Korintu, členov spartského spolku, z toho, že po skončení peloponézskej vojny neboli zohľadnené ich záujmy. K nim sa pridali Atény a Argos. Sparta bojovala aj s Perzskou ríšou o maloázijské grécke mestá, pretože Sparta neplnila zmluvu z roku 412/411 pred Kr, podľa ktorej ich mala postúpiť Perzii.

Vojna skončila námornou blokádou Atén zo strany Peržanov, ktorí sa vtedy už pridali na stranu Sparty.
Podľa „kráľovského mieru“ z roku 387 pred Kr. sa v samotnom Grécku nič nezmenilo, ale Peržania získali nadvládu nad maloázijskými gréckymi mestami.
Toto oslabenie Grécka pomohlo Macedónii ľahšie sa dostať k moci. 
 

Kategória:Vojny starovekého Grécka
Vlky

**Vlky** (, ) sú obec na Slovensku v Bratislavskom kraji v okrese Senec.

Obec Vlky sa nachádza na pravom brehu Malého Dunaja a prvá písomná zmienka je už z roku 1277. Od svojho vzniku boli majetkom bratislavského prepošstva, ktorému ich daroval kráľ Belo IV. (Vojtech IV.). V písomnostiach zo stredoveku sú uvádzané pod názvom *Vek* a *Velk* a od roku 1553, keď mala obec 178 obyvateľov ako *Weők*.

O niečo neskôr sa stala obec majetkom rodu Pálfiovcov. V 16. storočí sa v oblasti Vlkov rozšíril vplyv reformácie, no neskôr sa obyvateľstvo vrátilo naspäť k rímskokatolíckemu vierovyznaniu.

Povodeň v roku 1845 zničila mnohé domy v obci, ktorú neskôr postavili už na inom mieste vo väčšej vzdialenosti od Malého Dunaja.

Obyvateľstvo sa pôvodne venovalo mlynárstvu (v obci boli dva vodné mlyny), rybolovu a chovu hovädzieho dobytka.

Z dobročinnej zbierky bola v roku 1936 v obci založená ľudová škola, ktorú v roku 1979 zatvorili. V jej budove sa dnes nachádza materská škola. Známou budovou v obci je Hideghétyovská kúria postavená v eklektickom štýle.

V obci je zrekonštruované námestie a súsošie ukrižovaného Krista - pamätník obetiam prvej svetovej vojny. Neďaleko miestneho futbalového ihriska sa nachádzajú potraviny a hostinec. Na lúke pri Malom Dunaji a chátrajúcom železnom moste je obľúbené bivakovacie miesto pre vodákov. V rokoch 1938 - 1945 patrila obec horthyovskému Maďarsku.

## Národnostné zloženie

V roku 2011 mala obec 426 obyvateľov, z čoho bolo 69,2 % maďarskej a 29,3 % slovenskej národnosti.

## Referencie

## Iné projekty

## Externé odkazy
* 


Kategória:Obce okresu Senec
Balog nad Ipľom

**Balog nad Ipľom** je obec na Slovensku v okrese Veľký Krtíš.

## Dejiny
Balog nad Ipľom (Bolug 1232) leží v Ipeľskej kotline na pravom brehu rieky Ipeľ. Našlo sa tu osídlenie v neolite, sídlisko s kanelovanou keramikou, sídlisko z doby rímskej, sídlisko starých Slovákov z doby veľkomoravskej a aj stopy z doby poveľkomoravskej. Uhorský kráľ Ondrej pričlenil obec k panstvu Zvolen (1232). Potom patrila šľachtickej rodine Balogovcov (15. – 19. storočie), potom rodine Husárovcov (20. storočie). Násilne ju pripojili k Maďarsku (1938 – 1945).

## Kultúra a zaujímavosti
### Pamiatky
* Rímskokatolícky Kostol sv. Mikuláša, jednoloďová neskororománska stavba s kvadratickým ukončením presbytéria a malou strešnou vežou, z druhej polovice 13. storočia. Kostol sa nachádza v opevnenom areáli na okraji obce. Stavba prešla v priebehu storočí viacerými úpravami, gotickou, keď vznikla sakristia s gotickým sedlovým portálom a gotické pastofórium. V 18. storočí prešiel barokovou úpravou, keď došlo k úprave interiéru a stavbe dnes už neexistujúcej predsiene. Loď je plochostropá, presbytérium je zaklenuté gotickou rebrovou krížovou klenbou. Nachádza sa tu barokový hlavný oltár. Z románskeho obdobia sa dochoval južný ústupkový portál. Veža kostola je ukončená kópiou uhorskej koruny, ktorá tu bola podľa legendy uložená na jednu noc počas bojov o uhorský trón v roku 1305. Fasády sú členené oknami s polkruhovými záklenkami a šambránami. Časť južnej fasády má prezentované kamenné románske murivo.

Súbor:Ipolybalog07.JPG|Kostol sv. Mikuláša
Súbor:Ipolybalog06.JPG
Súbor:Ipolybalog08.JPG
Súbor:Ipolybalog12.JPG
Súbor:Ipolybalog, 2017-8-6- (4).jpg|Presbytérium kostola


* Drevená zvonica, ľudová stavba na pôdoryse štvorca z 18. storočia.

* Kaplnka Najsvätejšej Trojice z roku 1842.

* Na cintoríne sa nachádzajú zaujímavé kalvínske náhrobníky s barokizujúcimi hlavicami. 

Súbor:Ipolybalog14.JPG|Drevená zvonica
Súbor:Ipolybalog04.JPG|Kaplnka sv. Trojice


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Veľký Krtíš
Brusník (okres Veľký Krtíš)

**Brusník** je obec na Slovensku v okrese Veľký Krtíš.

## Kultúra a zaujímavosti
### Pamiatky
* Dedinská zvonica, ľudová stavba na pôdoryse štvorca z roku 1772. Pôvodne samostatná stavba je dnes súčasťou objektu obecného úradu. Rezonančné otvory majú polkruhové záklenky s podseknutím, ukončená je zvonovitou helmicou.

Súbor:Brusník - zvonica.jpg|Zvonica


## Referencie

## Iné projekty

## Externé odkazy
* Najkrajší kraj– turistické atrakcie v obci


Kategória:Obce okresu Veľký Krtíš
Bátorová

**Bátorová** je obec na Slovensku v okrese Veľký Krtíš.

## Kultúra a zaujímavosti
### Pamiatky
* Evanjelický kostol, jednoduchá jednoloďová stavba s polkruhovým ukončením presbytéria, bez veže, z roku 1903. Obnovou prešiel v roku 1981. Fasády kostola sú hladké s oknami s polkruhovými záklenkami.

* Rímskokatolícky Kostol sv. Terézie z Lisieux, jednoloďová neoklasicistická stavba s pravouhlým ukončením presbytéria a vežou tvoriacou súčasť jej hmoty, z 19. storočia. Kostol bol obnovovaný v rokoch 1979 a 2005. Fasády kostola sú členené lizénovými rámami a párom ník. Veža je ukončená ihlancovou helmicou. 

Súbor:Bátorová - Evanjelický kostol -01.jpg|Evanjelický kostol
Súbor:Bátorová - Evanjelický kostol -02.jpg
Súbor:Bátorová - Kostol sv. Terézie z Lisieux -01.jpg|Kostol sv. Terézie z Lisieux
Súbor:Bátorová - Kostol sv. Terézie z Lisieux.jpg


## Referencie

## Iné projekty

## Externé odkazy
* 
* Najkrajší kraj– turistické atrakcie v obci


Kategória:Obce okresu Veľký Krtíš
Robert Peary

náhľad|200px|Robert Peary
náhľad|200px|Robert Peary z polárnej expedície
**Robert Peary** (* 6. máj, 1856, Cresson, Pensylvánia – † 20. február, 1920, Washington) bol americký výskumník, pravdepodobne prvý človek, ktorý 6. apríla 1909 dosiahol geografický Severný pól. Jeho prvenstvo spochybňoval americký polárnik Frederick Albert Cook (1865-1940), ktorý vraj severný pól dosiahol už 21. apríla 1908.

## Iné projekty

Loďou Roosevelt sa členovia expedície dostali k štartovaciemu bodu, ktorým bol Ellesmerov ostrov . Základňu, z ktorej plánovali vyraziť k pólu , si zriadili na Myse Columbia, najsevernejšom cípe ostrova. 

Kategória:Narodenia v 1856
Kategória:Úmrtia v 1920
Kategória:Objavitelia USA
Kategória:Polárnici
Dolinka (okres Veľký Krtíš)

**Dolinka** () je obec na Slovensku v okrese Veľký Krtíš.

## Kultúra a zaujímavosti
### Pamiatky
* Rímskokatolícky Kostol sv. Juraja, jednoloďová eklektická stavba s polygonálnym ukončením presbytérium a predstavanou vežou, z roku 1931. Je postavená na mieste starého kostola z roku 1697. Veža bola poškodená počas druhej svetovej vojny, kostol bol následne obnovovaný. V interiéri sa zachovala kamenná renesančná krstiteľnica zo starého kostola, pochádzajúca zo 16. storočia. Zariadenie kostola je novodobé. Na empore je umiestnený jednomanuálový organ od značky Rieger z roku 1911. Fasády kostola sú členené opornými piliermi a oknami s polkruhovým záklenkom so šambránami s klenákmi. Veža je členená kordónovými rímsami a lizénovými rámami, ukončená je ihlancovou helmicou. Hlavný vstup do kostola je v podveží, portál je riešený ako neorománsky, ústupkoý.

* Kaplnka Nepoškvrnenej Panny Márie, jednoloďová stavba s polygonálnym záverom, z rokov 1908 – 1909. Stojí vo dvore domu č. 10.

* Božia muka z roku 1853, štvorcová stavba s trojuholníkovým štítom, je umiestnená medzi vinicami.

* Kúria Kálmána Sőtéra, jednopodlažná neoklasicistická stavba na pôdoryse obdĺžnika. Miestnosti kúrie majú rovné stropy s fabiónom. Fasády sú dekorované klasicistickým tvaroslovím. Pôvodne sa nachádzala uprostred rozsiahleho parku, ktorý bol neskôr rozparcelovaný. 

## Referencie

## Iné projekty

## Externé odkazy
* 
* Okres VK– história a pozoruhodnosti obce


Kategória:Obce okresu Veľký Krtíš
Ipeľské Predmostie

**Ipeľské Predmostie** je obec na Slovensku v okrese Veľký Krtíš.

## Dejiny
Ipeľské Predmostie (Hydweg 1252) leží v Ipeľskej kotline na pravom brehu rieky Ipeľ. Je tu doložené osídlenie z neolitu, sídlisko s kanelovanou keramikou, sídlisko maďarovskej kultúry zo staršej doby bronzovej, hallštadské, laténske sídlisko so žiarovým pohrebiskom, rímsko-barbarské sídlisko, ďalej sídlisko starých Slovákov z doby veľkomoravskej (7. – 8. storočie). Práve táto obec patrila k panstvu hradu Hont, je doložená (1252), keď ju horský kráľ Belo IV. daroval komesovi Mykovi. V Ipeľskom Predmostí sa pravidelne usporadúvali župné zhromaždenia, kongregácie šľachty z Hontu (1356 – 1399). Obec potom patrila Jurajovi Palóczimu a neskoršie arcibiskupstvu v Ostrihome (od 1438). Zničili ju Turci (1570). Po Viedenskej arbitráži ju násilne pripojili k Maďarsku (1938 – 1945). Jej súčasťou bola osada Aba (1270). V erbe Ipeľského Predmostia je svätý Vojtech.

## Kultúra a zaujímavosti
### Pamiatky
* Rímskokatolícky Kostol Ružencovej Panny Márie, jednoloďová eklektická stavba s polygonálnym ukončením presbytériom a predstavanou vežou, z roku 1924. Interiér je zaklenutý valenou klenbou. Hlavný oltár z roku 1924 je dielom Ľ. Tihanyiho z Banskej Štiavnice. Fasády kostola sú lemované nárožnou rustikou, pod korunnou rímsou sa nachádza oblúčkový vlys. Veža so združeným neorománskym oknom je členená pilastrami a ukončená korunnou rímsou s terčíkom a ihlancovou helmicou.

* Baroková prícestná socha Piety s ľudovými prvkami z druhej polovice 19. storočia.

Ipolyhídvég templom 1a.JPG|Kostol Ružencovej Panny Márie
Ipolyhídvég15.JPG
Ipolyhídvég templom 1c.JPG
Ipolyhídvég12.JPG
Ipolyhídvég19.JPG|Socha Piety


## Referencie

## Pozri aj
* Ipeľské hony
* Ryžovisko

## Iné projekty

## Externé odkazy
* 
* Najkrajší kraj– turistické atrakcie v obci


Kategória:Obce okresu Veľký Krtíš
Kiarov

**Kiarov** () je obec na Slovensku v okrese Veľký Krtíš.

## Kultúra a zaujímavosti

### Pamiatky
* Kaplnka Panny Márie Ružencovej, pôvodne baroková prícestná kaplnka z 18. storočia, začiatkom 19. storočia doplnená o klasicistickú zvonicu. Stavba má hladké fasády, zvukové okná zvonice sú ukončené lomeným oblúkom. 

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Veľký Krtíš
Malý Krtíš

**Malý Krtíš** je obec na Slovensku v okrese Veľký Krtíš.
 
## Polohopis
Obec leží v doline potoka Krtíš, južne od mesta Veľký Krtíš. 
 
## Dejiny
Prvá písomná zmienka o obci je z roku 1482. Obyvatelia sa zaoberali poľnohospodárstvom, vinohradníctvom a pestovaním tabaku. V rokoch 1860 až 1861 tu banský podnikateľ Andrej Mešša otvoril uhoľné bane na *Čerešniaku* (vtedy kataster obce Veľký Krtíš). Na začiatku 20. storočia podnikatelia *Fejér* a *Sebastiani* ťažili kremičitý piesok pre sklárne, zlievárne a aj na stavby. V rokoch 1973 až 1992 bola obec pripojená k okresnému mestu. Bola to priemyselná časť mesta (LIAZ, mliekáreň, pekáreň atď).
  
## Kultúra a zaujímavosti
### Pamiatky
* Dedinská zvonica, jednoduchá murovaná ľudová stavba na pôdoryse štvorca z roku 1848. Ukončená je ihlancovou helmicou. Vo zvonici sa nachádza zvon z roku 1824.

Malý Krtíš - Zvonica-2.jpg|Obecná zvonica
Malý Krtíš - Zvonica-3.jpg
 

## Referencie

## Iné projekty

## Externé odkazy
* 
* Najkrajší kraj– turistické atrakcie v obci
* Okres VK– história a pozoruhodnosti obce


Kategória:Obce okresu Veľký Krtíš
Muľa

**Muľa** je obec na Slovensku v okrese Veľký Krtíš.

## Kultúra a zaujímavosti
### Pamiatky
* Rímskokatolícky Kostol sv. Alžbety, jednoloďová secesná stavba na pôdoryse polygónu s predstavanou vežou, z roku 1910. Kostol je dielom významného uhorského architekta Istvána Medgyaszaya. Ide sa o odvážne dielo, prvú železobetónovú sakrálnu stavbu v celom Uhorsku. Kostol je postavený v štýle uhorskej secesie, ktorá je typická použitím ľudových prvkov, najmä tradičnej sedmohradskej architektúry. Pôdorys kostola je oktogonálny s vystupujúcim oltárnym výklenkom. Interiér kostola je strohý, nachádzajú sa tu neogotický oltár sv. Alžbety z dielne L. Tihanyiho. Štíhla ihlancová veža kostola s priebežnou ochodzou je samostatne stojaca, prepojená s telom kostola priestorom speváckeho chóru. Fasáda je tvorená výrazným betónovým soklom s motívom pásovej rustiky, okná sú združené päťdielne, každá fasáda polygónu má samostatnú segmentovú markízu nesenú secesnými konzolami. Železobetónová atiku tvoria segmentové rebrá alternované sochami štylizovaných anjelov. Nad portálom je secesná nástenná maľba.

István Medgyaszay Rárósmúlyad church.jpg
Muľa - Kostol sv. Alžbety (1).jpg|Kostol sv. Alžbety
Muľa - Kostol sv. Alžbety.jpg
Muľa - Kostol svätej Alžbety.jpg
Muľa - Kostol sv. Alžbety -002.jpg|Detail nástennej maľby


## Referencie

## Iné projekty

## Externé odkazy
* 
* Najkrajší kraj– turistické atrakcie v obci
* Okres VK– história a pozoruhodnosti obce


Kategória:Obce okresu Veľký Krtíš
Horná Strehová

**Horná Strehová** je obec na Slovensku v okrese Veľký Krtíš.

## Kultúra a zaujímavosti
### Pamiatky
* Evanjelický kostol, jednoloďová barokovo-klasicistická stavba so segmentovým ukončením presbytéria a mierne predstavanou vežou, z roku 1776. Kostol bol doplnený o vežu v polovici a neogoticky upravený v polovici 19. storočia. Interiér má plochý drevený strop. Oltár je barokový z doby vzniku kostola. Na empore je umiestnený jednomanuálový organ od Jozefa Melzera z prelomu 20. a 30. rokov 20. storočia. Fasády kostola hladké. Veža je členená lizénovými rámami, ukončená je trojuholníkovými štítmi a ihlancovou helmicou.

Súbor:Horná Strehová - Evanjelický kostol -1.jpg|Evanjelický kostol
Súbor:Horná Strehová - Evanjelický kostol -2.jpg
Súbor:Horná Strehová - Evanjelický kostol -3.jpg
Súbor:Horná Strehová - Evanjelický kostol -4.jpg


## Referencie

## Iné projekty

## Externé odkazy
* 


Kategória:Obce okresu Veľký Krtíš
Nová Ves (okres Veľký Krtíš)

**Nová Ves** je obec na Slovensku v okrese Veľký Krtíš.

## Polohopis
Obec leží v Ipeľskej kotline v doline potoka Krtíš. 
 
## Dejiny
Prvá písomná zmienka o obci je z roku 1473. Patrila šľachtickej uhorskej rodine Balašovcov. V 19. storočí sa tu ťažilo hnedé uhlie. Obyvatelia sa zaoberali poľnohospodárstvom, vinohradníctvom, časť pracovala v baníctve, neskôr v priemyselných podnikoch v okolí.
  
## Kultúra a zaujímavosti
### Pamiatky
* Dedinská zvonica, murovaná ľudová stavba na pôdoryse štvorca. Fasády sú členené lizénami, veža je manzardová. 

* V obci sa zachovali roľnícke domy z 19. a 20. storočia. Ide o typické novohradské ľudové domy s priebežným murovaným stĺpovým gánkom na uličnej aj dvorovej fasáde. Strechy sú sedlové s vysokými podlomenicami. Vo dvoroch boli umiestnené vahadlové studne.

Súbor:Nová Ves - zvonica.jpg|Miestna zvonica
Súbor:Nová Ves - Dom č. 33.jpg|Ľudové domy v obci
Súbor:Nová Ves - Dom č. 47.jpg
Súbor:Nová Ves - ulica obce-3.jpg


## Referencie

 
## Iné projekty

## Externé odkazy
* 
* Najkrajší kraj– turistické atrakcie v obci
* Okres VK– história a pozoruhodnosti obce


Kategória:Obce okresu Veľký Krtíš
Opava (okres Veľký Krtíš)

**Opava** je obec na Slovensku v okrese Veľký Krtíš.

## Kultúra a zaujímavosti
### Pamiatky
* Zaniknutý kostol, archeologická lokalita z obdobia stredoveku.

* Evanjelický kostol, jednoduchá ľudová stavba s polygonálnym ukončením presbytéria a vežou tvoriacou súčasť jej hmoty, z rokov 1892 – 1905. Interiér je plochostropý s murovanou emporou. Oltár je neoklasicistická stĺpová architektúra s rastlinným motívom ušníc a oltárnym obrazom Poslednej večere od Z. Bizora. Na empore je umiestnený jednomanuálový organ od neznámeho autora z druhej polovice 19. storočia. Fasády kostola sú hladké, bielené, s oknami s polkruhovým záklenkom. Veža je ukončená zvonovitou helmicou. 

## Referencie

## Iné projekty

## Externé odkazy
* 
* Okres VK– história a pozoruhodnosti obce


Kategória:Obce okresu Veľký Krtíš
Pravica (okres Veľký Krtíš)

**Pravica** je obec na Slovensku v okrese Veľký Krtíš.

## Kultúra a zaujímavosti
### Pamiatky
* Evanjelická zvonica, murovaná stavba na pôdoryse štvorca s ihlancovou helmicou z roku 1943. Fasády sú lemované lizénovým rámom, nad portálom je v klenáku vročenie 1943.

* Kamenné ľudové domy, trojpriestorové stavby na pôdoryse obdĺžnika s bielenou fasádou a valbovou strechou. Pamiatkovo chránené sú domy č. 10 a 26.

Pravica - zvonica.jpg|Zvonica
Pravica -1c.jpg|Ľudový dom č. 26
Pravica - starý dom.jpg|Ľudový dom č. 18
Pravica -1d.jpg

 
## Referencie

## Pozri aj
* Imrov Kopec

## Iné projekty

## Externé odkazy
* Okres VK– história a pozoruhodnosti obce


Kategória:Obce okresu Veľký Krtíš
Pôtor

**Pôtor** je obec na Slovensku v okrese Veľký Krtíš.

## Kultúra a zaujímavosti
### Pamiatky
* Evanjelický kostol, jednoloďová gotická stavba s polygonálnym ukončením presbytéria, bez veže, z druhej polovice 15. storočia. Nachádza sa na mieste staršej stavby, ktorá bola zasvätená sv. Petrovi, ktorý aj dal meno obci. Je umiestený do opevneného areálu s obranným múrom, do ktorého sa vstupuje vstupnou vežou s drevenou nadstavbou z roku 1599. Opevnenie vybudovali podľa miestnej legendy Husiti, ktorí kostol mali využívať ako pevnosť. Od reformácie je kostol evanjelický, čo je doložené už v roku 1615. Stavba bola v nedávnej dobe v dosť zlom stave a tak bola v rokoch 1969-1971 reštaurovaná. Interiér kostola pochádza zo 17. storočia. Z gotického obdobia pochádza sedlový portál do sakristie. V lodi sa nachádzajú neskororenesančné maľby z druhej polovice 17. storočia a drevený maľovaný strop od David Alitisa z roku 1667. Oltár je neskororenesančný z roku 1681 s ústredným obrazom Zmŕtvychvstanie, na predele je zobrazená Posledná večera. Organ z roku 1764 je dielom Martina Podkonického, kazateľnica je z druhej polovice 17. storočia, doplnená v 18. storočí. Lavice s rustikálnymi prvkami vznikli na prelome 18. a 19. storočia. Fasády kostola sú členené opornými piliermi a polkruhovo ukončenými oknami, strechy aj veže sú pokryté šindľom.

Súbor:Pôtor - Evanjelický kostol.jpg|Evanjelický kostol
Súbor:Pôtor5.jpg|Zvonica
Súbor:Pôtor4.jpg|Interiér kostola
Súbor:Pôtor3.jpg
Súbor:Pôtor2.jpg|Renesančný oltár


## Referencie

## Pozri aj
* Zoznam kultúrnych pamiatok v obci Pôtor

## Iné projekty

## Externé odkazy
* 
* Okres VK- história a pozoruhodnosti obce
* Apsida.sk- profil gotického kostola


Kategória:Obce okresu Veľký Krtíš
Senné (okres Veľký Krtíš)

**Senné** je obec na Slovensku v okrese Veľký Krtíš.

## Polohopis
Obec leží vo východnej časti Krupinskej výšiny v hlbokej, úzkej doline Tisovníka. Nadmorská výška v strede obce je  
a v chotári 237 Chotár tvoria ploché, dolinami rozčlenené chrbty Krupinskej výšiny, budované z andezitických tufitov.

Je odlesnený, len na strmých úbočiach sú dubové a agátové lesy. Má hnedé lesné pôdy.

## Kultúra a zaujímavosti
### Pamiatky
* Evanjelický kostol, jednoloďová pôvodne baroková stavba s polygonálnym ukončením presbytéria a predstavanou vežou. Zo staršej stavby sa pravdepodobne zachovala len veža. Fasády kostola sú členené lizénovými rámami a oknami s polkruhovým záklenkom. Veža so zaoblenými nárožiami je členená kordónovými rímsami, pilastrami a ukončená je korunnou rímsou s terčíkom a barokovou helmicou s laternou.

Súbor:Senné - Evanjelický kostol -1.jpg|Evanjelický kostol
Súbor:Senné - Evanjelický kostol -3.jpg
Súbor:Senné - Evanjelický kostol -b.jpg
Súbor:Senné - Evanjelický kostol -c.jpg
Súbor:Senné - Evanjelický kostol -a.jpg|Detail portálu


* Roľnícky dvor (dom č. 3), súbor tvorený ľudovým domom a jeho hospodárskymi stavbami. Roľnícky dom je dvojtraktová stavba na pôdoryse písmena L z roku 1883. Fasády objektu sú členené lizénovými rámami a vykrajovanou korunnou rímsou. K objektu patrí stodola s maštaľou, komora s ovčincom a stodola.

Súbor:Senné 3 - ľudový dom -1a.jpg|Ľudový dom
Súbor:Senné 3 - hosp. budova -2a.jpg|Stodola s maštaľou
Súbor:Senné 3 - hosp. budova -4a.jpg|Komora s ovčincom
Súbor:Senné 3 - hosp. budova -3b.jpg|Hospodárska budova (stodola)


## Referencie

## Pozri aj
* Príboj (Senné)

## Iné projekty

## Externé odkazy
* 
* Okres VK– história a pozoruhodnosti obce


Kategória:Obce okresu Veľký Krtíš
Sklabiná

**Sklabiná** je obec na Slovensku v okrese Veľký Krtíš.

## Poloha
Obec sa nachádza v Ipeľskej kotline, na juhozápadnom okraji Novohradského regiónu, asi 5 km južne od Veľkého Krtíša. Východným okrajom preteká riečka Krtíš, do ktorej sa severne od obce vlieva Plachtinský potok. Na Zajskom potoku je smerom na Želovce vybudovaná vodná nádrž. Obcou vedie cesta II/527 z Veľkého Krtíša na Slovenské Ďarmoty.

## Dejiny
Osada *Sklabanya* sa prvýkrát písomne spomína v roku 1330, v roku 1384 ako Sklabinia, 1808 ako Sklabina. 
Obec, patriaca Divínskemu hradnému panstvu, vznikla zrejme na prelome 12. - 13. storočia. Takmer celú 2. polovicu 16. storočia celú oblasť okupovali Turci a po bojoch a plienení bola Sklabiná až do roku 1685 opustená. Po novom zaľudnení bola obec rozdelená medzi Divínske a Modrokamenské panstvo a v roku 1828 mala 109 domov, v ktorých žilo 780 obyvateľov. Obyvateľstvo sa živilo poľnohospodárstvom a vinohradníctvom,dnes už iba poľnohospodárstvom. V minulosti tu stála tehelňa a od roku 1950 je v obci JRD.

## Kultúra a zaujímavosti
### Pamiatky
* Výšinné sídlisko, archeologická lokalita z obdobia praveku, z doby bronzovej. Lokalita nebola doposiaľ archeologicky skúmaná. 

* Rímskokatolícky Kostol sv. Mikuláša, jednoloďová gotická stavba so segmentovým ukončením presbytéria a predstavanou vežou, zo 14. storočia. Kostol bol renesančne upravovaný, v tomto období vznikla valená klenba s lunetami v lodi. V 18. storočí bola postavená súčasná svätyňa v barokovom štýle a celá stavba bola prefasádovaná. Z gotickej etapy sa zachoval portál s lomeným záklenkom na južnej strane lode. Na empore je umiestnený jednomanuálový organ od Otokára Vážanského z polovice 20. storočia. Fasády kostola sú členené oknami so segmentovým záklenkom a úzkymi šambránami. Veža rámovaná lizénami je ukončená korunnou rímsou s terčíkom s hodinami a barokovou helmicou. Nad portálom v podveží sa nachádza nika s barokovou sochou sv. Jána Nepomuckého.

* Rodný dom Kálmána Mikszátha, jednopodlažná pôvodne ľudová stavba na pôdoryse písmena L z 19. storočia. V 20. storočí bol prefasádovaný. Na priečelí je umiestnená pamätná tabuľa venovaná spisovateľovi.

Súbor:Szklabonya templom paplak iskola.png|Kostol sv. Mikuláša v roku 1910
Súbor:Mikszáthék háza Szklabonya.png|Mikszáthov rodný dom v roku 1910
Súbor:Mikszáth memorial house Sklabiná 2025 02.jpg|Mikszáthov rodný dom
Súbor:Mikszáth memorial house Sklabiná 2025 01.jpg
Súbor:Sklabiná - pam. tabuľa - Kálmán Mikszáth.jpg|Pamätná tabuľa K. Mikszátha


## Osobnosti obce
### Rodáci
* Kálmán Mikszáth (pôvodne Mixadt) (* 1847 – † 1910), uhorský spisovateľ a politik.

## Referencie

## Iné projekty

## Externé odkazy
* 
* Okres VK– história a pozoruhodnosti obce


Kategória:Obce okresu Veľký Krtíš
Obeckov

**Obeckov** je obec na Slovensku v okrese Veľký Krtíš.

## Dejiny
Obec sa prvýkrát spomína v roku 1257, patrila rodine Ebeckyovcov a iným zemepánom. Podľa mena rodiny Ebeckyovcov bola aj pomenovaná, Ebeczk – Obeckov.

## Kultúra a zaujímavosti
### Pamiatky
* Rímskokatolícky Kostol sv. Jána Krstiteľa, jednoloďová neoklasicistická stavba s polygonálnym ukončením presbytéria a predstavanou vežou, z roku 1894. V interiéri, na empore je umiestnený jednomanuálový organ od Otokára Vážanského z polovice 20. storočia. Fasády kostola sú hladké s oknami s polkruhovým záklenkom. Veža je členená kordónovou rímsou, pilastrami a ukončená korunnou rímsou s terčíkom a ihlancovou helmicou.

* Evanjelický kostol, jednoduchá jednoloďová stavba s pravouhlým ukončením presbytéria, bez veže, z roku 1908. Kostol má hladké fasády, okná sú ukončené polkruhovým záklenkom. Pri kostole sa nachádza voľne stojaca drevená zvonica.

Obeckov - Rímsko–katolícky kostol.jpg|Kostol sv. Jána Krstiteľa
Obeckov - Kríž s Ukrižovaným (1).jpg
Obeckov - Evanjelický kostol a zvonica.jpg|Evanjelický kostol so zvonicou
Obeckov - Evanjelický kostol.jpg
Obeckov - Drevená zvonička.jpg|Evanjelická zvonica


* Ľudový dom č. 5, štvorpriestorová stavba na pôdoryse obdĺžnika s valbovou strechou. Príklad typického novohradského domu s dvojstrannou pavlačou nesenou stĺpmi.

Obeckov - pam. dom č. 5 (1).jpg|Ľudový dom č. 5
Obeckov - pam. dom č. 5.jpg


## Referencie

## Iné projekty

## Externé odkazy
* 
* Okres VK– história a pozoruhodnosti obce


Kategória:Obce okresu Veľký Krtíš
Suché Brezovo

**Suché Brezovo** je obec na Slovensku v okrese Veľký Krtíš.

## Kultúra a zaujímavosti
### Pamiatky
* Evanjelický kostol, jednoduchá halová stavba s pravouhlým ukončením presbytéria a predstavanou vežou, z roku 1861. Interiér je plochostropý. Na empore je umiestnený jednomanuálový organ od značky Rieger z roku 1890. Fasády kostola sú hladké s oknami s polkruhovým záklenkom. Veža je ukončená trojuholníkovými štítmi a ihlancovou helmicou.

* Súbor pamiatkovo chránených ľudových domov z 19. storočia, jedná sa o domy číslo 26 a 54, trojpriestorové kamenné roľnícke usadlosti na pôdoryse obdĺžnika.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci
* Okres VK- história a pozoruhodnosti obce


Kategória:Obce okresu Veľký Krtíš
Vieska (okres Veľký Krtíš)

**Vieska** je obec na Slovensku v okrese Veľký Krtíš.

## Kultúra a zaujímavosti
### Pamiatky
* Dedinská zvonica, murovaná stavba na pôdoryse štvorca postavená po vzore tradičných ľudových zvoníc v roku 1991. Nachádza sa tu však historický zvon – umieráčik z roku 1701. Na zvone je nápis Gloria in Excelis Deo a vročenie 1701. Zvonica má hladké fasády a ukončená je ihlancovou helmicou.

Vieska - zvonica.jpg|Zvonica


## Referencie

## Iné projekty

## Externé odkazy
* 
* Najkrajší kraj– turistické atrakcie v obci
* Okres VK– história a pozoruhodnosti obce


Kategória:Obce okresu Veľký Krtíš
Vrbovka

**Vrbovka** je obec na Slovensku v okrese Veľký Krtíš.

## Kultúra a zaujímavosti
### Pamiatky
* Rímskokatolícky Kostol Najsvätejšej Trojice, jednoloďová neskorobaroková stavba so segmentovým ukončením presbytéria a vežou tvoriacou súčasť jej hmoty, z roku 1789. Stojí na mieste staršej stavby, súčasný kostol nechal postaviť zemepán František Szentivýnyi. Kostol zasiahol roku 1858 požiar, bol obnovený až v roku 1878. Interiér kostola je zaklenutý pruskou klenbou. Hlavný oltár je rokokový, stĺpová architektúra z polovice 18. storočia s ústredným obrazom Najsvätejšej Trojice a postranným párom sôch anjelov. Kazateľnica je klasicistická, z doby výstavby kostola. Fasády kostola sú členené lizénovými rámami a oknami s polkruhovým záklenkom. Priečelie je dekorované volútovým štítom. Nad portálom je umiestnený chronogram s datovaním stavby. Veža vyrastá zo štítového priečelia vo forme rizalitu. Má nárožné zaoblenia, členená je kordónovými rímsami a ukončená barokovou helmicou.

## Referencie

## Iné projekty

## Externé odkazy
* 
* Najkrajší kraj– turistické atrakcie v obci
* Okres VK– história a pozoruhodnosti obce


Kategória:Obce okresu Veľký Krtíš
Zombor

**Zombor** je obec na Slovensku v okrese Veľký Krtíš.

## Kultúra a zaujímavosti
### Pamiatky
* Evanjelický kostol, jednoloďová klasicistická stavba so segmentovo ukončeným presbytéria a  predstavanou vežou, z rokov 1841 – 1845. Interiér je plochostropý. Nachádza sa tu kamenná krstiteľnica z prvej polovice 19. storočia, kazateľnica zo začiatku 19. storočia a oltár s obrazom od Ľ Kubínyiho. Hladké fasády kostola s oknami s polkruhovým záklenkom boli pôvodne členené lizénovými rámami. Veža je členená kordónovou rímsou a ukončená korunnou rímsou s terčíkom a ihlancovou helmicou.

Zombor - Evanjelický kostol.jpg|Evanjelický kostol
Zombor - kostol.jpg


## Referencie

## Iné projekty

## Externé odkazy
* 
* Najkrajší kraj– turistické atrakcie v obci
* Okres VK– história a pozoruhodnosti obce


Kategória:Obce okresu Veľký Krtíš
Závada (okres Veľký Krtíš)

**Závada** je obec na Slovensku v okrese Veľký Krtíš.

## Kultúra a zaujímavosti
### Pamiatky
* Evanjelický kostol, jednoloďová klasicistická stavba s polkruhovým ukončením presbytéria a  predstavanou vežou, z roku 1822. Vežu pristavali v roku 1899. Obnovou prešiel v roku 1923. Interiér je plochostropý. Nachádza sa tu neskororenesančný oltár s obrazom Zmŕtvychvstanie a Poslednou večerou na predele z roku 1659. Polygonálna kazateľnica je klasicistická z roku 1813. Kamenná krstiteľnica s ľudovými prvkami pochádza z roku 1859. Fasády kostola sú členené oknami s polkruhovým záklenkom so šambránami s klenákmi. Veža s nárožným zaoblením je členená lizénami a ukončená zvonovitou helmicou.

Závada - Evanjelický kostol -a.jpg|Evanjelický kostol


## Referencie

## Iné projekty

## Externé odkazy
* 
* Najkrajší kraj– turistické atrakcie v obci
* Okres VK– história a pozoruhodnosti obce


Kategória:Obce okresu Veľký Krtíš
Veľká Čalomija

**Veľká Čalomija** je obec na Slovensku v okrese Veľký Krtíš.

## Kultúra a zaujímavosti
### Pamiatky
* Pustý kostol, zrúcanina jednoloďového románsko-gotického Kostola Všetkých svätých s podkovovitou apsidou, bez veže, z prvej polovice 13. storočia. Nachádzajú sa v lesíku nad obcou. Na základe archeologických nálezov, ktoré prebehli v rokoch 2007 – 2008 sa určil vznik kostola do prvej polovice 13. storočia. Pôvodné, listinne doložené patrocínium bolo sv. Jána. Na mieste kostola sa pôvodne nachádzalo predkresťanské slovanské pohrebisko. V období od konca 14. storočia do polovice 15. storočia prešiel kostol prestavbou pri ktorej rozšírili loď západným smerom a pristavali štvorcovú sakristiu, už v gotickom slohu. Stavba spustla v období tureckých vojen, bola obnovená až v roku 1730, keď patril evanjelickej cirkvi. Ešte v druhej polovici 18. storočia došlo k úprave vstupu a stavbe novej predsiene. V 19. storočí kostol znova spustol, v roku 1868 je zaznamenaná havária strechy. Chátranie kostola pokračovalo najmä potom čo bol poškodený počas druhej svetovej vojny. V rokoch 2012 – 2014 bol kostol konzervovaný a časť obvodových múrov bola rekonštruovaná. 

Nagycsalomja40.JPG|Ruiny pustého kostola pred obnovou
Nagycsalomja41.JPG
Nagycsalomja42.JPG
Nagycsalomja43.JPG
Nagycsalomja36.JPG


* Rímskokatolícky Kostol Panny Márie, jednoloďová  secesná stavba s polygonálnym ukončením presbytéria a predstavanou vežou, z rokov 1910 – 1911. V interiéri sa nachádza výmaľba od rožňavského maliara Júliusa Ádáma z roku 1937. Fasády sú členené opornými piliermi a oknami s polkruhovým záklenkom. Sokel kostola je vybudovaný z nahrubo opracovaných kamenných blokov. Veža je ukončená trojuholníkovými štítmi s terčíkmi a ihlancovou helmicou. 

* Evanjelický kostol, jednoloďová modernistická stavba s pravouhlým ukončením presbytéria a vežou tvoriacou súčasť jej hmoty, z roku 1934. Fasády kostola sú členené združenými lizénami a oknami s polkruhovým záklenkom. Veža je ukončená ihlancovou helmicou. 

Nagycsalomja10.JPG|Kostol Panny Márie 
Nagycsalomja12.JPG
Nagycsalomja06.JPG|Evanjelický kostol


## Referencie

## Iné projekty

## Externé odkazy
* 
* Najkrajší kraj– turistické atrakcie v obci
* Okres VK– história a pozoruhodnosti obce
* Apsida.sk– profil románskeho kostola


Kategória:Obce okresu Veľký Krtíš
Veľká Ves nad Ipľom

**Veľká Ves nad Ipľom** je obec na Slovensku v okrese Veľký Krtíš.

## Dejiny
Veľká Ves nad Ipľom  (Nogfolu 1252) leží v Ipeľskej pahorkatine na pravom brehu rieky Ipeľ. Najsevernejší výbežok zabieha do Krupinskej výšiny. Archeológovia tu našli osídlenie z paleolitu, eneolitické sídlisko s kanelovanou keramikou, ale aj sídliska hallstattské, laténske a slovanské (9. – 11. storočie). Obec patrila Gregorovi z Nogfalu, potom v 18. a 19. storočí Liptajovcom a Terstiaszkym (Trestenskovcom). Násilne ju pripojili k Maďarsku (1938–1945).

## Kultúra a zaujímavosti
### Pamiatky
* Rímskokatolícky Kostol Mena Panny Márie, jednoloďová baroková stavba s pravouhlým ukončením presbytériom a vežou tvoriacou súčasť jej hmoty, z polovice 18. storočia. V interiéri sa nachádza klasicistický hlavný oltár z polovice 19. storočia so staršími barokovými sochami sv. Štefana a Ladislava a oltárnym obrazom Nanebavzatie Panny Márie z roku 1864. Bočný oltár Panny Márie obsahuje barokové sochy anjelov na drevenom volútovom nadstavci. Kazateľnica z konca 18. storočia je v štýle luiséz. Fasády sú členené oknami so segmentovým záklenkom. Veža vystupuje z priečelia vo forme rizalitu členeného kordónovými rímsami. Je členená pilastrami a ukončená korunnou rímsou s terčíkom a ihlancovou helmicou. Pod kostolom sa nachádza krypta rodu Lipthay, ktorí boli jeho donátormi. 

## Referencie

## Iné projekty

## Externé odkazy
* 
* Okres VK- história a pozoruhodnosti obce


Kategória:Obce okresu Veľký Krtíš
Ľuboriečka

**Ľuboriečka** je obec na Slovensku v okrese Veľký Krtíš.

## Kultúra a zaujímavosti
### Pamiatky
* Dedinská zvonica, murovaná ľudová stavba na pôdoryse štvorca z obdobia okolo roku 1800. Fasády zvonice sú hladké s rezonančnými otvormi s polkruhovým záklenkom, ukončená je ihlancovou helmicou.

* Ľudový dom, bielená trojpriestorová murovaná stavba na pôdoryse obdĺžnika s bohatou štukovou fasádou, z roku 1892. Stavba je dnes v ruinách, prakticky pred zánikom.

Súbor:Ľuboriečka - Dom č. 51.jpg|Zanikajúci ľudový dom
Súbor:Ľuboriečka - ulica obce-2.jpg
Súbor:Ľuboriečka - Dom č. 51 (1).jpg|Detail štítu s vročením


## Referencie

## Iné projekty

## Externé odkazy
* 
* Okres VK- história a pozoruhodnosti obce


Kategória:Obce okresu Veľký Krtíš
Šuľa

**Šuľa** je obec na Slovensku v okrese Veľký Krtíš.

## Názov
Šuľa ako pomenovanie osady vľavo od starej cesty z Lučenca do Zvolenu má pôvod v starobylom slovan. prid. meno *sujъ/sulъ* „ľavý".

## Polohopis
Obec leží 31 km od Veľkého Krtíša v hornatom chotári na styku úzkych hlbokých dolín tokov Madačky a Tisovníka.

## Dejiny
Najstaršia zmienka o obci je z roku 1460, pôvodne majetku hradu Šomoška.  

## Kultúra a zaujímavosti
### Pamiatky
* Dedinská zvonica, drevená ľudová stavba na pôdoryse obdĺžnika s podmurovaním z druhej polovice 17. storočia.


Šuľa - zvonica -2.jpg|Zvonica


* Súbor ľudových domov, jedná sa o zrubové bielené dvojpriestorové a trojpriestorové stavby so slamenou valbovou strechou z 19. storočia. 

Šuľa - starý dom -1.jpg|Staré ľudové domy
Šuľa - starý dom -2.jpg|
Šuľa - starý dom -3a.jpg|


## Referencie

## Iné projekty

## Externé odkazy
* Stránka o obci
* Okres VK- história a pozoruhodnosti obce


Kategória:Obce okresu Veľký Krtíš
Oldřich Hemerka

**Oldřich Hemerka** (* 13. november 1862, Vrdy (okres Kutná Hora) – † 16. december 1946, Košice) bol organista, hudobný skladateľ, dirigent a zbormajster. V Košickej diecéze vykonával 60 rokov funkciu regenschoriho.

V rokoch 1879 až 1882 študoval na Organovej škole v Prahe, v r. 1882 – 1899 pôsobil ako regenschori v Bardejove  v chráme sv. Egídia, v rokoch 1899 – 1944 ako regenschori v Košiciach v Dóme sv. Alžbety. Za 64 rokov svojho pôsobenia na východnom Slovensku a najmä v Košiciach rýchlo splynul s hudobnou kultúrou východoslovenského kraja. Zbieral východoslovenské ľudové piesne, písal veľké vokálnosymfonické, dychové, orchestrálne a chrámové skladby. V dejinách slovenskej hudby na východnom Slovensku do r. 1945 patrí do skupiny skladateľov Mikuláša Moyzesa a Dezidera Lauku.

## Referencie

Kategória:Českí hudobní skladatelia
Kategória:Slovenskí hudobní skladatelia
Kategória:Českí dirigenti
Kategória:Slovenskí dirigenti
Kategória:Českí folkloristi
Kategória:Slovenskí folkloristi
Kategória:Slovenské osobnosti českého pôvodu
Záhorce

**Záhorce** () sú obec na Slovensku v okrese Veľký Krtíš.

## Polohopis
Záhorce ležia vo východnej časti Ipeľskej kotliny v doline Krtíša na pravom brehu rieky Ipeľ. V súčasnosti obec Záhorce zahrňuje do svojho územného členenia aj dve bývalé samostatné obce Selešťany a Podlužany.

## Kultúra a zaujímavosti
### Pamiatky
* Evanjelický kostol, jednoduchá jednoloďová tolerančná stavba s polkruhovým ukončením presbytéria a  predstavanou vežou z roku 1850. Interiér je plochostropý s fabiónom. Oltár je baroková stĺpová architektúra z konca 18. storočia. Fasády kostola sú členené oknami s polkruhovým záklenkom a šambránami. Veža je členená kordónovými rímsami, v hornej časti pilastrami, ukončená je zvonovitou helmicou.

## Referencie

## Iné projekty

## Externé odkazy
* 
* Najkrajší kraj– turistické atrakcie v obci
* Okres VK– história a pozoruhodnosti obce


Kategória:Obce okresu Veľký Krtíš
Trebušovce

**Trebušovce** sú obec na Slovensku v okrese Veľký Krtíš.

## Kultúra a zaujímavosti
### Pamiatky
* Rímskokatolícky Kostol sv. Ladislava, jednoloďová klasicistická stavba so segmentovým ukončením presbytéria a predstavanou vežou, z roku 1791. Donátorom kostola bol Ladislav Pongrácz. Interiér kostola je zaklenutý korýtkovou klenbou na fabiónoch, presbytérium konchou. Steny svätyne sú zdobené pozoruhodnou barokovou iluzívnou maľbou z roku 1794, obnovenou v roku 1933. Oltárny obraz sv. Ladislava z obdoba vzniku kostola je dielom F. I. Leichera. Vyrezávaná kazateľnica je v štýle luiséz. V interiéri sa nachádzajú ešte tri barokové obrazy, Kristus na kríži, sv. Anna a Pieta, z poslednej tretiny 18. storočia. Na empore je umiestnený jednomanuálový organ od značky Rieger z roku 1936. Fasády kostola sú hladké s oknami so záklenkom v tvare stlačeného oblúka s podseknutím. Veža je členená lizénovým rámom a ukončená korunnou rímsou s terčíkom a ihlancovou helmicou.

Súbor:Trebušovce - Kostol sv. Ladislava -03.jpg|Kostol sv. Ladislava
Súbor:Trebušovce - Kostol sv. Ladislava -01.jpg
Súbor:Trebušovce - Kostol sv. Ladislava -02.jpg
Súbor:Trebušovce - Kostol sv. Ladislava -06.jpg


## Osobnosti obce
### Rodáci
* Ernő Gerő (* 1898 – † 1980), maďarský komunistický politik

## Referencie

## Iné projekty

## Externé odkazy
* 
* Najkrajší kraj– turistické atrakcie v obci
* Okres VK– história a pozoruhodnosti obce


Kategória:Obce okresu Veľký Krtíš